## NINCAPANG KAWAGEDAN NGWACEN AKSARA BALI SISIA KELAS IVA SD NEGERI 2 SAKTI NUSA PENIDA WARSA 2018/2019 ANTUK

## MEDIA TOPI AKSARA SANE KASURAT NGANGGEN APLIKASI BALINESE FONT AND KEYBOARD
Ni Kdk Sintha Cahyani¹, I.B. Md Ludy Paryatna¹, I Kt Paramarta²
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: {sinthaacahyanii@yahoo.co.id , ludy.paryatna, ketut.paramarta }@undiksha.ac.id

## KUUB
Tetilikan  puniki  matetujon  nlatarang  indik  (1)  tata  cara  media  pembelajaran  topi  aksara  sane  kasurat antuk aplikasi Balinese font and keyboard (2) kawentenan media pembelajaran topi aksara sane kasurat antuk aplikasi  Balinese  font  and  keyboard nincapang  kawagedan  ngwacen  aksara  Bali  sisia  kelas  IVA SD Negeri 2 Sakti Nusa Penida (3) penampen sisia indik media pembelajaran topi aksara sane kasurat antuk aplikasi  Balinese  font  and  keyboard .  Ring  tetilikan  puniki  kaanggen aplikasi  Balinese  font  and keyboard mawinan  kawentenan  aplikasinyane  sane  durung  wenten  kaanggen  ring  tetilikan  sane  lianan lan wentuk aksaranyane sane pinih becik yening kasaihang sareng aplikasi aksara Bali sane lianan sane akehan  aksaranyane  matumpuk-tumpuk,  sekadi  imba  silih  tunggil  kawentenan  pepet  lan  cecek  yening ring aplikasi lianan  matumpuk,  nanging  ring aplikasi  Balinese  font  and  keyboard nenten  matumpuk. Jejering tetliknyane inggih punika guru basa Bali lan sisia kelas IVA SD Negeri 2 Sakti Nusa Penida lan panandang  tetiliknyane  inggih  punika  ngawigunayang  media  pembelajaran  topi  aksara  sane  kasurat antuk aplikasi  Balinese  font  and  keyboard lan  kawagedan  sisia  ngwacen  aksara  Bali  sane  becik.  Ring tetilik puniki nganggen kalih deskriptif, minakadi deskriptif kualitatif lan deskriptif kuantitatif . Tetilik puniki nganggen  tigang  piranti  ritatkala  mupulang  data  minakadi  pratiyaksa, tes lan angket/kuesioner .  Pikolih ring  tetilik  puniki  inggih  punika  :  (1)  tata  cara  pamargin  tetilik  kamargiang  saking  pangawit  sekadi panganjali,  ring  inti  sekadi  ngicen  materi  lan  nampilang  media topi aksara  miwah  pamuput  sekadi nyutetang  paplajahan  ngantos  parama  Santi.    (2)  pikolih  tes  kawagedan  ngwacen  aksara  Bali  sisia kabaos nincap minakadi siklus I pikolih rerata 72,53 lan siklus II 80,13. (3) pikolih rerata panampen sisia indik media pembelajaran topi aksara akehnyane 27,67.
Kruna jejaton : aksara, aplikasi , media, ngwacen .

## ABSTRACT
This study aims to explain about (1) the procedure for literary hat media written with the application of Balinese  font  and  keyboard  (2)  the  existence  of  literary  hat  learning  media  written  with  the  application Balinese  font  and  keyboard  can  increase  the  knowledge  of  reading  Balinese  characters  IVA  grade  2 Sakti Elementary School Nusa Penida (3) the opinions of students about the literary hat learning media written  with  the  Balinese  font  and  keyboard  application.  In  this  study,  the  Balinese  font  and  keyboard application  was  used  because  the  form  of  the  script  was  neater  compared  to  other  applications.  In addition, with this application, there is a new touch in the world of education. The subject of this study is the Balinese language teacher and class IVA 2 Sakti Nusa Penida Elementary School and the object is the  use  of    literary  hat  media  written  with  the  Balinese  font  and  keyboard  application  and  students' knowledge  in  reading  Balinese  script.  This  study  used  two  descriptive  methods,  qualitative  descriptive and  quantitative  descriptive  methods.  This  study  used  3  tools  or  materials,  namely  observation,  tests, and questionnaires. The result of this study are: (1) the procedure for conducting this research from the beginning, which is giving panganjali, giving material in the core of activity and using literary hat media, to the last one when concluding the lesson and giving parama Santi. (2) The results of this study are said to increase, as evidenced by the average Cycle I which is 72.53 and cycle II 80.13. (3) The average results of students' opinions regarding literary hat learning are 27.67.
Key words: aksara, application, media, reading

## PURWAKA
Pelajaran sane pinih becik patut kapolihang olih  para  sisia  ring  aab  jagat  sekadi  mangkin. Punika  makasami  nenten  wantah  prasida kapolihang  ring  pakuub  kluarga  lan  krama banjar  kemanten,  nanging  sane  kautamayang inggih  punika  pendidikan  formal.  Tatujon pendidikan inggih  punika  nincapang  kaweruhan bangsa lan  nincapang  jadma  Indonesia  sane sapatutnyane, inggih punika jadma sane religius utawi manut tekening agama lan satya tekening Ida Sang Hyang Widhi Wasa madue kaweruhan,  kauripan,  lan  parilaksana  sane becik.
Sajeroning  plajahan  basa  Bali  wenten petang  soroh  kawagedan  sane  patut  kaplajahin antuk para sisia, minakadi kawagedan miarsayang
( keterampilan menyimak ), kawagedan
mababaosan ( keterampilan berbicara) , kawagedan ngawacen ( keterampilan membaca ), miwah kawagedan nyurat ( keterampilan  menulis )  (Suwija,2014:9).  Silih sinunggih  kawagedan  sane  patut  katelebin inggih punika kawagedan ngwacen. Kawagedan ngwacen wenten kakalih, inggih punika kawagedan ngwacen aksara Bali lan latin. Sisia kaaptiang  prasida  lan  waged  ngwacen  aksara Bali,  duaning  ngwacen  aksara  Bali  mabuat pesan  ring  sajeroning  plajahan  basa  Bali (Suwija,2014:11).
Aksara inggih punika ceciren utawi pralambang basa sane kawetuang olih imanusa. Aksara  Bali  punika  aksara  sane tradisional
wenten  ring  Bali.  Yening  para  sisia  nanten prasida  ngwacen  aksara  Bali  sane  becik,  sinah ngawinang  sisia  punika  molihang  pikobet ngwacen  ring  undagan  sekolah  selanturnyane. Panilik  taler  nyingakin  kantun    makehan  guru basa  Bali  nenten  nganggen media paplajahan sane  patut  ri  kala  ngemargiang  plajahan  ring kelas. Guru  sepatutnyane  nganggen media sane menarik mangda  sisia  sayan  seneng  ri kala  nyarengin  paplajahan .  Media paplajahan menarik inggih punika paplajahan sane karincikang  olih  guru    sumangdane media paplajahan  punika  mabinayan  ring  paplajahan sane sampun sering kamargiang.
Media paplajahan  sane menarik ring  tetilik puniki panilik nganggen serana topi aksara sane kasurat  antuk Balinese  font  and  keyboard . Media topi aksara  puniki  kasurat  nganggen aplikasi Balinese  Font  and  Keyboard sane wenten ring IOS .  Sadurung nyurat aksara, guru ngrereh gambar utawi foto samian  sisia  kelas IVA  SD  Negeri  2  Sakti  Nusa  Penida,  usan punika  ring gambar punika  kadagingin  topi  tur kasuratin  kruna  sane  nganggen  aksara  Bali . Tata cara ngamargiang media paplajahan puniki inggih punika guru nyiyagayang nomor 1-30 ring LCD,  usan  punika  sisia  magilir  milih  siki  nomor tur  ngwacen  sasuratan  sane  wenten  ring topi aksara  sane  kasurat  antuk Balinese  font  and keyboard punika.  Media topi  aksara  sane kasurat antuk Balinese font and keyboard puniki madue kaluwihan  inggih  punika (1) guru praktis
ngaryanin  media  puniki  santukan  sampun wenten  ring  HP  khususnyane  sane  nganggen Apple ,  sekadi Iphone miwah Ipad ,  (2)  nenten perlu  mesuang  jinah  akeh  anggen  numbas kertas,  spidol,  miwah  sane  sarana  sane  lianan santukan  sampun  prasida  kasurat  nganggen aplikasi,  (3)  prasida  kakaryanin  ring  genah  dija kemanten,  (4)  nenten  akeh  nelasang  tenaga utawi  bayu  ri  kala  ngaryanin  media  puniki. Dadosnyane media paplajahan topi aksara sane kasurat antuk Balinese font and keyboard puniki prasida  ngawinang  sisia  sayan  meled  tur seneng  ngamiletin  paplajahan  ngwacen  aksara Bali.  Yening  sisia  sampun  seneng,  sinah  sisia sayan  dangan  ngresepang  napi  sane  sampun kaplajahin  Manut  kadi  dadalan  pikobet  ring ajeng,  bantang  pikobet  ring  tetilikan  puniki inggih  puniki,  minakadi  :  1.  Sapunapi  tata  cara ngawigunayang media pembelajaran topi aksara sane kasurat antuk aplikasi balinese font and  keyboard ring  paplajahan  ngwacen  aksara Bali  majeng  sisia  kelas  IVA  SD  Negeri  2  Sakti Nusa  Penida?  2.  Sapunapi  pangresep  sisia kelas  IVA  SD  Negeri  2  Sakti  Nusa  Penida sawusan  ngawigunayang media  pembelajaran topi aksara sane kasurat antuk aplikasi balinese font  and  keyboard ring  paplajahan  ngwacen aksara Bali? 3.  Sapunapi penampen sisia kelas IVA  SD  Negeri  2  Sakti  Nusa  Penida  ring kawentenan media  topi aksara  sane  kasurat antuk Balinese font and keyboard ring paplajahan ngwacen aksara Bali?
Manut kadi bantang pikobet sane kaunggahang  ring  ajeng,  tatujon  tetilik  puniki inggih  punika,  minakadi  :  1.  Mangda  uning  tata cara  ngawigunayang media  pembelajaran  topi aksara sane kasurat antuk aplikasi balinese font and  keyboard ring  paplajahan  ngwacen  aksara Bali  majeng  ring  sisia  kelas  IVA  SD  Negeri  2 Sakti Nusa Penida. 2. Mangda uning pangresep sisia  kelas  IVA  SD  Negeri  2  Sakti  Nusa  Penida sawusan  ngawigunayang media  topi aksara sane  kasurat antuk Balinese  font  and  keyboard ring  paplajahan  ngwacen  aksara  Bali.  3. Mangda  uning  panampen  sisia  kelas  IVA  SD Negeri  2  Sakti  Nusa  Penida  indik  kawentenan media  topi aksara  sane  kasurat  antuk Balinese font  and  keyboard ring  paplajahan  ngwacen aksara Bali.
Ring sajeroning tetilik puniki wenten kawigunannyane, minakadi kawigunan pamucuk, pikolih tetilik puniki kaaptiang  prasida ngicen  kawigunan  ring  sapanglimbak    serana paplajahan  anggen  nincapang  kawagedan ngwacen  aksara  tur  prasida ngranayang sisinayane  sayan aktif ring  sajeroning  pamargi pangajah-ajahan.  Taler  pikolih  tetilikan  puniki kaaptiang  prasida  anggen  sapanglimbak  widya pengajah-ajahan,  cutetnyane  papaljahan  basa
Bali.  Wenten  taler  kawigunan  panglimbak sumangdene  mawiguna  majeng  ring  sisia prasida  kadadosang pangalaman ,  majeng  ring guru mangda prasida nglimbakang ri sajeroning paplajahan,  majeng  ring  sekolah  mangda prasida kaanggen  tetimbangan ri tatkala ngaryanin  penilaian,  miwah  majeng  ring  panilik sane  selanturnyane  mangda  prasida  ngicenin rerawatan.
Manut  Zuriah  (2009:  6), teori punika  silih sinunggil  utsaha  sane  kanggen  panyangkaan ritatkala  jagi  nlatarang  pikobet  sane  pacang kamargiang.  Ri  kala  nglaksanayang  tetilikan patut  kadasarin  antuk kaweruhan  sane  sampun kacumpuin  (Arikunto,  2005:  58).  Kaweruhan sane  sampun  wenten  malih  kaselehin  mangda kauiningin  sane  sampun  patut  lan  sane  nenten patut  kanggen  ring  tetilik.  Sepat  siku-siku  sane kanggen  ring  tetilik  puniki  inggih  punika  (1) Ngwacen  Aksara  Bali,  (2) Media  Topi Aksara ,
(3) Balinese Font and Keyboard.

## KRAMANING TETILIK
Kramaning  tetilik  inggih  punika  tata  cara sane kalaksanayang ring kawentenan penelitian.  Tata  cara  puniki  ngranjing  ring laksana utama sane kalaksanayang olih peneliti sane  kaange  nyawis  pikobet  sane  wenten (Wendra,  2014  :  31).  Manut  sane  sampun katelatarang  tata  cara  sane  kalaksanayang inggih  punika  1) Palihan  Tetilikan  ( Rencana Penelitian), 2)  Jejering  lan  Penandang  Tetilik ( Subjek  dan  Objek  Penelitian), 3) Panuntut Tetilikan ( Prosedur Pelaksanaan), 4) Pangrencana  ( Perencanaan), 5) Panglaksana (Pelaksanaan), 6) Seseleh  lan  Pamastika ( Observasi/Evaluasi ),  7)  Mulat  Wali ( Refleksi ),
8) Piranti  ( Instrumen)  lan  Pidabdab  Mupulang Data  , lan  9) Tatacara Data Tureksa lan Sepat Sida.
Palihan  tetilik  inggih  punika  tatacara sane kanggen ngatur latar ( setting ) tetilik sumangdane  panilik  ngamolihang  data  sane patut  ( valid )  manut  tekening karakteristik variable lan  tetujon  tetilik  (Sutama,  2009:15). Manut  baos  sujana  punika  prasida  panilik cutetang  indik  palihan  tetilik  inggih  punika pidabdab sane kanggen ri kala ngalaksanayang tetilik  mangda  pikobet  sane  katilikin  nganggen pidabdab sane patut. Ring tetilik sane kalaksanayang  puniki,  sampun  janten  tetilik puniki  nganggen  PTK  ( Penelitian  Tindakan Kelas ).  Kabaos Penelitian  Tindakan  Kelas duaning  tetilikan  puniki  kalaksanayang  ring kelas  antuk  makudang  tata  cara  sane  kanggen muputang  pikobet  sane  kapolihang  guru  ri  kala ngamargiang  plajahan  (Wendra,  2011:45). Palihan  tetilik  tindakan  kelas  puniki  kanggen santukan  anut  sareng  tetujon  saking  tetilik puniki,  inggih  punika  mautsaha  mecikang  lan
nincapang  pikolih  malajah  lan  ngajahin  sane kalaksanayang  ring  kelas.  Akeh siklus sane kalaksanayang  sajeroning  tetilik tindakan  kelas dahat mapaiketan sareng sepat sida. Cutetnyane,  yening  sepat  sida  punika  prasida kapolihang  ring  kalih siklus ,  raris tetilik  prasida kapuputang.
Jejering  mabuat  pesan  ring  sajeroning tetilik,  jejering  taler  kabaos  mautama  ring  tetilik duaning saking jejering punika prasida kapolihang data sane kakaryaninang tur katilikin olih panilik. Tetilik puniki kalaksanayang ring SD Negeri  2  Sakti  Nusa  Penida,  wenten  taler populasi sane kanggen ring tetilik punika inggih punika  sisia  kelas  IVA  SD  Negeri  2  Sakti  Nusa Penida,  nanging  jejering  sane  kanggen  inggih punika makasami sisia lan guru basa Bali kelas IVA SD Negeri 2 Sakti Nusa Penida warsa 2019 sane  akehnyane  15  sisia.  Sisia  lanang  7  diri miwah  sisia  istri  8  diri.  Ring  tetilik  puniki  nilikin indik kawagedan sisia ngwacen aksara Bali ring kelas IVA. Panilik ngawentenan tetilik puniki ring sisia  kelas  IVA,  duaning  ring  kelas  puniki kerasayang  kantun  makeh  sisia  sane  kirang waged  ngwacen  aksara  Bali,  tur  makeh  sisia sane  nenten  urati  ri  kala  polih  plajahan  basa Bali.  Kawentenane  puniki  prasida  kacingakin saking  nilai  sisia  sane  kantun  kirang  ri  kala ngwacen aksara Bali.  Kantun makeh sisia sane durung  prasida  ngamolihang  nilai  nganutin KKM.  KKM  sane  kanggen  ring  kelas  IVA  SD Negeri 2 Sakti Nusa Penida inggih punika 75.
Penandang  tetilik  inggih  punika  parindikan sane  pacang  katureksain  ring  sajeroning tetilikan. Penandang sane marupa proses inggih punika ngawigunayang media paplajahan masarana topi aksara  sane  kasurat  antuk Balinese  font  and  keyboard .  Penandang  sane marupa  produk  inggih  punika  kawagedan  sisia ngwacen aksara Bali cutetnyane aksara wianjana, pengangge aksara miwah angka.
Tetilik  puniki  nganggen  tetilik tindakan kelas ,  mawinan  asapunika  tetilikan  puniki  jagi kalaksanayang  antuk  makudang-kudang siklus . Akehnyane siklus sane  kanggen  ring  tetilik puniki  nganutin  pikolih  sane  kapolihang,  yening pikolih  sane  kapolihang  kirang  panilik  jagi ngawawanin malih ngantos pikolih sane kapolihang becik. Ring sajeroning siklus punika, wenten  makudang-kudang  geginan  sane  patut kalaksanayang  minakadi  mulat  wali  awal, pangerencana  tetilik,  palaksanan  tindakan, pamastika (evaluasi) lan mulat wali.
Pangerencana ring sajeroning siklus kasusun anggen mecikang peplajahan (Sanjaya,  2012:78).  Ring  pangrencana  puniki panilik  pacang  nyayagaang piranti-piranti  sane pacang  kanggen  ri  kala  ngawentenang  tetilik puniki. Wenten makudang geginan sane pacang
kalaksanayang  inggih  punika  sekadi:  (1)  Panilik sareng guru nyelehin silabus sane kanggen ring paplajahan  mangda  tatujon  paplajahan  prasida mamargi.  (2)  Panilik  lan  guru,  sareng-sareng makarya  RPP  anggen  piranti  nglaksanayang paplajahan.  (3)  Panilik  nlatarang  majeng  ring guru mata pelajaran basa Bali ring kelas IVA SD Negeri 2 Sakti Nusa Penida ngenenin indik tata cara  ngamargiang  paplajahan  nganggen media topi  aksara  sane  kasurat  antuk Balinese  font and  keyboard ring IOS sane  jagi  kamargiang.
(4)  Panilik  sareng  guru  makarya  piranti  tetilik. Wenten  piranti  tetilik  sane  kanggen  inggih punika  panuntun  pratiyaksa, kuisioner/angket , lan test .  Sasampun  ngawentenang  makudang- kudang
palihan
pangrencana tetilik,
selanturnyane kamargiang sekancan
pangrencana  sane  sampun  kakaryanin.  Tetilik puniki pacang kalaksanayang kalih siklus.
Kawentenan seseleh
matetujon nguningayang  pekaryan  sane  kalaksanayang olih sisia ri kala paplajahan puniki kalaksanayang.  Seseleh  puniki  kalaksanayang ring sajeroning geginan malajah kalaksanayang, ngawit  ngawitin  paplajahan  ngantos  puput paplajahane.  Tetujon  nglaksanayang  seseleh mangda  uning  kekirangan  ring  sajeroning panglaksana  sane  kalaksanayang.  Seseleh kalaksanayang  nganggen  panuntun  pratiyaksa sane  sampun  kakaryanin  olih  panilik  nganutin tuntunan  sareng  dosen.  Saking  pikolih  sane kapolihang ring seseleh sane sampun kalaksanayang punika,  prasida kacingakin sapunapin  pikolih  media  topi  aksara  sane kasurat  antuk Balinese  font  and  keyboard ring IOS  ring  sajeroning  kawagedan  sisia  ngwacen aksara  Bali.  Pemastika  inggih  punika  tatacara nguningin  panglimbak  pikolih  mlajah  sisia  ring pengajahan  lan  nguningin  sapunapi  pikolih malajah  sane  kapolihang,  napike  anut  utawi nenten  sareng  tatujon  paplajahan. Usan  punika kalaksanayang  Mulat  wali  ungkur  paplajahan, utawi  sesampun  materi  plajahan  punika  usan katelatarang.  Geginan  puniki  kalaksanayang pinaka  tata  cara  nureksain  pikolih  sane kapolihang  sausan  kalaksanayang  media  topi aksara  sane  kasurat  antuk Balinese  font  and keyboard. Napike  pikolihnyane  becik  utawi nenten.
Wenten
makudang-kudang pidabdab mupulang  data  lan  pirantinyane (instrumen ), minakadi : 1) Pidabdab praktiasa sane kanggen mupulang  data  ngeninin  indik  gaginan  sisia  lan guru  ri  kala  kawentenan  plajahan,  2)  Pidabdab angket kasaratang  ring  sajeroning  mupulang data  indik  panampen  sisia  majeng  ring pamargin plajahan, lan  3)  Kramaning tes  inggih punika serana sane kanggen nyelehin kaweruhan  sisia  ngenenin  indik  akademik  lan
kawagedan pinaka pikolih sisia ring paplajahan. Manut  KKM  SD  Negeri  2  Sakti  Nusa  Penida antuk  palajahan  Basa  Bali  inggih  punika  75. Dadosnyane sisia sampun kabaos tuntas yening sampun ngamolihang nilai pinih akidik 75.
Data  sane  ngenenin  indik  pangresep  sisia ring  paplajahan  ngwacen  aksara  Bali  katilikin nganggen  teknik deskriptif  kuantitatif .  Penilaian pangresep  sisia  kelas  IVA  SD  Negeri  2  Sakti Nusa Penida kalaksanayang nganggen Penilaian  Acuan  Patokan  (PAP).  Panampen sisia  pacang  katilikin  nganggen  teknis  analisis deskripsi  kuantitatif lan kualitatif .  Tetilikan punika kabaosang sampun mikolihang ( berhasil ) yening 60% sisia ngicen panampen sane positif .
Palet  sane  kalaksanayang  sajeroning  nilikin data panampen sisia inggih punika: (1) Ngrereh Skor  Maksimal  Ideal (SMI)  saking kuesioner sane  kaicen.  SMI  karereh  antuk  tata  cara ngitung  makeh  item  sane  kaicen  lan  bobot saking  soang-soang  item.  (2)  Ngrereh rata-rata ideal (Mi)  antuk  kuesioner  punika  ngangge rumus:
Mi=
(3) Ngrereh Standar  Deviasi  Ideal (SDi) antuk kuesioer punika ngangge rumus:

## Sdi =

## PIKOLIH LAN TETEPASAN
Tetilik  puniki  kalaksanayang  ring  kelas  IVA SD  Negeri  2  Sakti  Nusa  Penida,  genahnyane ring  Dusun  Pundukaha  Kelod,  Desa  Bunga Mekar,  Kecamatan  Nusa  Penida,  Kabupaten Klungkung.  Akeh  sisia  sane  wenten  ring  kelas IVA  puniki wenten  15 diri,  7 sisia lanang miwah 8  sisia  istri.  Sane  pinaka  guru  basa  Bali  ring kelas  puniki  mawasta  I  Kadek  Suardana,  S.Pd. SD sane  kaajak  penilik  sareng-sareng  ngwantu tetilikan puniki. Tetilik puniki kalaksanayang ring bulan  April  ngantos  Mei  2019  sane  madaging indik  pangrencana  lan  pelaksana tindakan. Paplajahan  Basa  Bali  ring  kelas  IVA  puniki kalaksanayang wantah apisan ring awuku inggih punika  ring  rahina  Sukra  galah  6  -  7  (11.30- 12.30).
Ring  pinanggal  19  April  2019,  penilik ngalaksanayang  praktiaksa  nyingakin  pamargin paplajahan  sane  kalaksanayang  olih  guru. Pangawit  guru  ngaturang  panganjali,  ngabsen, lan  nagingin  jurnal.  Usan  punika  kalanturang guru  ngicen  materi  sane  kasobiahang  wantah nganggen metode ceramah lan nenten nganggen media .  Sisia  ring  kelas  IVA  sami nyatet  lan  nenten  wenten  sane  mataken santukan gurunyane galak.
Tabel 1, Jadwal Panglaksana Tetilik
No. Rahina/Pinanggal Pelaksana 1 Rabu, 17 April 2019 Observasi Sekolah 2 Sukra, 19 April 2019 Observasi Guru ring Kelas 3 Sukra, 26 April 2019 Patemon I (siklus I) 4 Sukra, 3 Mei 2019 Patemon II (siklus I) 5 Sukra, 10 Mei 2019 Patemon I (siklus II) 6 Sukra, 17 Mei 2019 Patemon II (siklus II) 7 Sukra, 17 Mei 2019 Nagingin Kuesioner risampun kalaksanayang
Tindakan
Pikolih  kapertama  sadurung  nganggen media  topi aksara  sane  kasurat  antuk aplikasi Balinese font and keyboard inggih punika 65,13. Riantukan  pikolih  ngwacen  aksara  Bali  kari kirang,  sarat  kalaksanayang  paobahan  ritatkala ngamargiang  paplajahan  ngwacen  aksara  Bali nganggen foto sisia  tur  kaedit  nganggen  topi sane  madaging  sasuratan  aksara  Bali  sane kasurat  antuk aplikasi  Balinese  font  and keyboard anggen  ngamijilang  minat  malajah sisia kelas IVA SD Negeri 2 Sakti.
Pikoloh  tetilik  kaping  kalih    inggih  punika indik  pikolih  siklus  I.  Panglaksana  ring  siklus  I puniki kalaksanayang ring Sukra (26 April lan  3 Mei  2019)  jam  ke  6 –  7.  Wenten  makudang- kudang sarana sane kaanggen penilik, minakadi: a) Nyiagayang materi sane mapaiketan  sareng  ngwacen  aksara  Bali.  b) Nyiagayang media paplajahan marupa sasuratan  kruna  lan  lengkara  sane  kaanggen ritatkala  ngalaksanayang  paplajahan  inggih punika media  topi aksara  sane  kasurat nganggen Balinese  font  and  keyboard .  c) Nyiagayang piranti sane kaanggen ring lelintihan  pangajah-ajah  minakadi laptop,  LCD, lan emoticon sane  prasida  katempel  sane madue  wentuk star,  jempol, miwah pin penghargaan.
Pikolih  rerata  sane  kapolihang  ring  siklus  I puniki akehnyane 72,53. Lan pikolih persentase sane kapolihang sane anut sareng KKM wantah 33,33%  (5  diri  sane  prasida  ngamolihang nilai 75).  Yening  kacingak,  makasamian  tetilikan kabaos  tuntas  yening  anut  sareng  KKM  akeh
nyane  75%  lan  prasida  ngamolihang  nilai  75. Nika mawinan kalaksanayang siklus II.
Pikolih  tetilikan  kaping  tiga  inggih  punika indik  pikolih  siklus  II.  Pangrencana  ring  tetilikan puniki kalaksanayang manut ring pikolih evaluasi lan  mulat  wali  ring  sikulus  I. Pangrancana  ring  siklus  II  puniki  mesib  sareng pangrencana  ring  siklus  I.  Sane  minayang inggih  punika,  kawentenan media  foto sisia sane nganggen topi aksara sampun kalebihin.
Pikolih  rerata  sane  kapolihang  ring  siklus  II puniki akehnyane 80,13. Lan pikolih persentase sane  kapolihang  sane  anut  sareng KKM punika sampun  langkung,  akeh  nyane  86,67%  (13  diri sane  prasida  ngamolihang  nilai  75  miwah langkung).  Pikolih  punika  nincap  nyening kasaihang  sareng  pikolih  tes  ring  siklus  I,  sane akehnyane  33,33%  (5  diri  sane  prasida ngamolihang nilai 75 miwah langkung).
Pikolih sane kaping untat inggih punika indik panampen  sisia  ngawigunayang media  topi aksara sane kasurat antuk aplikasi Balinese font and  keyboard.  Media paplajahan topi aksara sane  kasurat  antuk aplikasi  Balinese  font  and keyboard anggen nincapang kawagedan ngwacen  aksara  Bali  punika  madue  pangargan sane  becik.  Pikolih  rerata  sane  kapolihang akehnyane  27,67. Ring  pikolih  punika  wantah  2 sisia  sane  madue  pangargan  positif  (13,33%) lan 13 sisia sane madue pangargan positif pisan (86,67%).  Lan  prasida  kacingak  akehan  sisia sane  cumpu  pisan  sareng  paplajahan  ngwacen aksara  Bali  nganggen media topi aksara  sane kasurat  antuk aplikasi  Balinese  font  and keyboard .
Manut  ring  pikolih awal indik  pamargin paplajahan  sane  nenten  kawantu  sareng media paplajahan,  punika  ngaranayang  pikolih  sisia indik  ngwacen  aksara  Bali  akeh  sane  nenten anut  sareng  KKM.  Riantukan  punika  anggen natasin pikobet kirang nyane pikolih kawagedan sisia  ngwacen  aksara  Bali  punika  patut kalaksanayang media topi aksara  sane  kasurat nganggen apikasi  Balinese  font  and  keyboard . Media paplajahan topi aksara kaaptiang prasida nincapang keberhasilan sisia, ngamijilang motivasi malajah  sisia,  nincapang daya  kreasi, ngawigunayang materi paplajahan punika nenten  meweh  kaengsapang  lan  prasida ngawiang panglaksana paplajahan punika trepti.
Tetepasan  puniki  nelatarang  indik  pikolih- pikolih sane sanget mabuat ring tetilikan. Pikolih ring  tetilikan  puniki  minakadi  sane  kapertama indik  pamargin media paplajahan topi aksara kaanggen  nincapang  kawagedan  ngwacen aksara  Bali.  Kaping  kalih  indik  pikolih media paplajahan topi aksara  kaanggen  nincapang kawagedan  ngwacen  aksara  Bali,  lan  kaping tiga  indik  penampen  sisia  ritatkala  kamargiang
media paplajahan topi aksara kaanggen nincapang  kawagedan  ngwacen  aksara  Bali. Makasamian  punika  jagi  katelatarang  ring  sor puniki.
Pikolih sane kapartama indik tata cara utawi pamargin
paplajahan nganggen
media paplajahan topi aksara  kaanggen  nincapang kawagedan  ngwacen  aksara    Bali  sisia  kelas IVA  SD  Negeri  2  Sakti  Nusa  Penida.  Tata  cara ngamargiang  paplajahan nganggen media paplajahan topi aksara  puniki  kalaksanayang manut  sareng  pangrencana  paplajahan  sane sampun  karincikan  ring RPP .  Risampune kalaksanayang  mulatwali  ring  siklus  I  punika prasida  kabaos  sampun  becik,  nanging  wenten kirangnyane.  Kekirangan  punika  selanturnyane karerehang solusi mangda prasida ngamecikang pamargin paplajahan ring siklus II, solusi nyane  minakadi  :  1)  guru  lan  sisia  ri tatkala  nyarengin  paplajahan  punika  patut kaimbangin  sareng tanya  jawab mangda suasana  ring  kelas  punika  idup.  2)  ritatkala ngamargiang  materi  paplajahan  punika  nenten becik  yening  ceramah  kemanten  nanging  teler perlu  kaimbangin  nganggen power  point , gambar miwah sane lianan mangda sisia punika tertarik nyarengin  paplajahan,  3)  sisia  punika kanikain  nyatet  indik  materi  sane  sampun katelatarang,  4)  sisia  kaajak  sareng-sareng nureksain pakaryan sawitra sane lianan mangda uning  kaiwangannyane,  5)  sadurung  muputang paplajahan  punika,  sisia  kaajak  sareng-sareng nyutetang paplajahan.
Manut  ring  tata  cara  pamargin  paplajahan, lelintihan pangajah-ajah punika sampun prasida mamargi  becik  lan efektif .  Sisia  uning  indik pabinayan  aksara  pa  sareng  sa,  lan  prasida minayang  kawigunan  taleng  sareng  pepet. Pamargin paplajahan sane becik lan kaimbangin  sareng tes pastika berpengaruh sareng  pikolih  panincapang  kawagedan  sisia ngwacen aksara Bali.
Pikolih  sane  kaping  kalih  inggih  punika ngenenin indik panincapan kawagedan ngwacen aksara Bali sisia  kelas IVA  SD Negeri 2 Sakti Nusa Penida. Evaluasi anggen ngarereh kawagedan  ngwacen  aksara  Bali  inggih  punika nganggen tes ngwacen sasuratan sane sampun kasiagayang olih guru. Tes punika kalaksanayang  ring  ungkur  siklus.  Ring  tes ngwacen  aksara  Bali  punika,  sisia  kaicen ngwacen  sasuratan  aksara  Bali  sane  wenten ring  topi.  Tatujon  sane  kaaptiang  penilik  inggih punika  sisia  kaaptiang  prasida  ngwacen  aksara Bali  sane  becik.  Sisia  taler  uning aspek-aspek sane  patut  kauratiang  ritatkala  ngwacen  aksara Bali  mangda  prasida  nganutin aspek-aspek punika.
Aspek sane  katureksa  anggen  nentuang pikolih  sisia  ngwacen  aksara  Bali  inggih  punika aspek nguningin  wentuk  aksara  Bali, ketepatan ngwacen kruna maaksara Bali, kejelasan ri kala ngwacen,  lan keaktifan sisia.  Ring aspek nguningin  wentuk  aksara  Bali  sisia  mangda prasida  uning  indik  wentuk  lan  bacaannyane. Ring aspek  ketepatan mangda  indik  sasuratan lan  sane  kawacen  mangda  anut.  Ring aspek kejelasan mangda sisia punika jelas lan tegas ri kala  ngwacen.  Lan  ring aspek  keaktifan sisia mangda
prasida masaing
sareng sawitrannyane.
Rerata  pikolih  sisia  sadurung  nganggen media  paplajahan media  topi aksara  inggih punika  65,13.  Penilik  ngamolihang  pikolih  ring siklus  I  punika    prasida  nincap  dados  72,53. Ring  siklus  I  puniki  sane  anut  sareng  KKM wantah 33,33% (5 sisia sane prasida ngamolihang nilai 75 utawi langkung). Risampune kalaksanayang siklus II, pikolihnyane  prasida  nincap  dados  80,13.  Sisia sane  prasida  anut  sareng  KKM  akehnyane 86,67% (13 sisia sane prasida molihang nilai 75 utawi  langkung).  Saking  pikolih  punika,  prasida cutetang  yening  media  paplajahan topi aksara puniki  prasida  kaanggen  nincapang  kawagedan ngwacen aksara Bali sisia  kelas IVA  SD Negeri 2 Sakti.
Panincapang  puniki  nenten  lempas  sareng kawigunan media topi aksara  sane  kaanggen  ri tatkala  ngamargiang  paplajahan. Media topi aksara  puniki  prasida  nincapang keaktifan sisia ring  lelintihan  pangajah-ajah,  lan  sisia  nenten tegang ri tatkala nyarengin paplajahan.
Pikolih  sane  kaping  tiga  inggih  punika ngenenin  indik  penampen  sisia  indik media peplajahan topi aksara  sane  kasurat  nganggen aplikasi  Balinese  font  and  keyboard anggen nincapang  kawagedan  ngwacen  aksara  Bali sisia.  Punika  prasida  kacihnayang  saking  siklus sane  kapertama.  Yening  cingak  ring  pasinahan sane  kapertama,  kapolihang  data  makehnyane 9 sisia (60,00%) ngicen panampen pinih cumpu, 5 sisia (33,33%) ngicen panampen cumpu, lan 1 sisia  (6,67%)  ngicen  panampen  kirang  cumpu. Ring  pasinahan  kaping  kalih  kapolihang  data penampen sisia, wenten 7 sisia (46,67%) ngicen panampen pinih cumpu, 5 sisia (33,33%) ngicen panampen  cumpu,  lan  3  sisia  (20,00%)  ngicen panampen  kirang  cumpu.  Pasinahan  kaping tiga,  kapolihang  data  makehnyane  10  sisia (66,67%) ngicen panampen pinih cumpu, 4 sisia (26,67%)  ngicen  panampen  cumpu,  lan  wenten 1 sisia (6,67%) ngicen panampen kirang cumpu. Pasinahan  kaping  pat,  prasida  kapolihang  data makehnyane 7 sisia (46,67%) ngicen panampen pinih cumpu, 6 sisia (40,00%) ngicen panampen cumpu  ,  lan  2  sisia  (13,33%)  ngicen  panampen
kirang  cumpu.  Ring  pasinahan  kaping  lima mikolihang  panampen  sisia  sane  pinih  cumpu 13  sisia  (86,67%),  1  sisia  (6,67%)  ngicen panampen cumpu, lan 1 sisia (6,67%) mikolihang panampen kirang cumpu. Pasinahan kaping 6 prasida kapolihang dara wenten 9 sisia (53,33%)  sane  ngicen  panampen  pinih  cumpu, 4 sisia (26,67%) ngicen panampen cumpu, lan 3 sisia (20,00%) ngicen panampen kirang cumpu. Prasida  kaacutetang  ngenenin  indik  pikolih panampen  sisia  ring  siklus  I  inggih  punika saking  15  diri  sisia  sane  nagingin  angket  utawi kuesioner ,  sane  ngicen  panampen positif pisan wenten  11  diri  sisia  lan  sane  ngicen  panampen positif wenten 4 diri sisia. Skor rerata penampen sisia  ngwacen  aksara  Bali  antuk media  topi aksara  sane  kasurat  antuk Balinese  font  and keyboard inggih punika 26,87.
Yening  pikolih  panampen  sisia  ring  siklus sane  kaping  kalih  kasinahang  ring  pasinahan sane  kapertama,  kapolihang  data  makehnyane 10  sisia  (66,67%)  ngicen  panampen  pinih cumpu,  lan  5  sisia  (33,33%)  ngicen  panampen cumpu,. Ring pasinahan kaping kalih kapolihang data  penampen  sisia,  wenten  7  sisia  (46,67%) ngicen panampen pinih cumpu, 5 sisia (33,33%) ngicen  panampen  cumpu,  lan  3  sisia  (20,00%) ngicen  panampen  kirang  cumpu.  Pasinahan kaping  tiga,  kapolihang  data  makehnyane  10 sisia (66,67%) ngicen panampen pinih cumpu, 4 sisia  (26,67%)  ngicen  panampen  cumpu,  lan wenten 1 sisia (6,67%) ngicen panampen kirang cumpu. Pasinahan kaping pat, prasida kapolihang  data  makehnyane  7  sisia  (46,67%) ngicen panampen pinih cumpu, 6 sisia (40,00%) ngicen  panampen  cumpu,  lan  2  sisia  (13,33%) ngicen panampen kirang cumpu. Ring pasinahan  kaping  lima  mikolihang  panampen sisia  sane  pinih  cumpu  13  sisia  (86,67%),  1 sisia  (6,67%)  ngicen  panampen  cumpu,  lan  1 sisia  (6,67%)  mikolihang  panampen  kirang cumpu.  Pasinahan  kaping  6  prasida  kapolihang dara  wenten  10  sisia  (66,67%)  sane  ngicen panampen pinih cumpu, 3 sisia (20,00%) ngicen panampen  cumpu,  lan  2  sisia  (13,33%)  ngicen panampen  kirang  cumpu.  Punika  prasida kacihnayang  saking angket puniki  yening  13 sisia  sane  cumpu  pisan  (86,67%),  lan  2  sane cumpu  (13,33%).  Prasida  kacutetang    ngnenin indik pikolih panampen sisia ring siklus II inggih punika saking 15 diri sisia sane nagingin angket utawi kuesioner ,  sane  ngicen  panampen positif pisan  wenten  14  diri  sisia  lan  sane  ngicen panampen positif wenten 1 diri sisia. Skor rerata penampen  sisia  ngwacen  aksara  Bali  antuk media  topi aksara  sane  kasurat  antuk Balinese font and keyboard inggih punika 27,20.
Prasida  kacutetang,  penampen  sisia  indik media  pembelajaran  topi aksara  sane  kasurat
antuk aplikasi Balinese font and keyboard puniki ngranjing  ring kategori  positif pisan  mawinan ring persentase punika  akehan  sisia  sane ngrasayang  seneng  kaajahin  nganggen media pembelajaran  topi aksara punika.  Data  puniki kapolihang saking angket/ kuesioner sane sampun kadagingin olih sisia.
Riantukan  punika,  saking angket punika taler penilik polih panampen yening sisia punika meled  yening  benjang  pungkur  guru  punika nganggen media paplajahan  sekadi  penilik laksanayang  mangda  sisia  punika  nenten tegang lan  marasa  seneng  ritatkala  nyarengin paplajahan.  Punika  prasida  kacingak  saking pikolih  angket  ring  siklus  I  lan  II.  Para  sisia madue  panampen  indik aplikasi  Balinese  font and  keyboard sane  sasuratan  aksaranyane becik  lan rapi .  Prasida  kacingak  ring lampiran indik  kawentenan  wentuk  aksaranyane  sane becik,  lan  aplikasi Balinese  font  and  keyboard puniki mabinayan sareng aplikasi lianan santukan  yening  wenten  surang  sareng  pepet punika  nenten  matumpuk,  nika  mawinan aplikasi puniki kabaos becik.
Prasida  kacutetang,  penampen  sisia  indik media  pembelajaran  topi aksara  sane  kasurat antuk aplikasi Balinese font and keyboard puniki ngranjing  ring kategori  positif pisan  mawinan ring persentase punika  akehan  sisia  sane ngrasayang  seneng  kaajahin  nganggen media pembelajaran topi aksara punika.
Media pembelajaran topi aksara  sane kaanggen  ring  paplajahan  ngwacen  aksara  Bali prasida  nincapang  kawagedan  ngwacen  aksara sisia.  Punika  nyihnayang  yening  tetilikan  puniki sampun tercapai .  Riantukan  punika, media pembelajaran topi aksara  puniki  sampun mabukti  prasida  kaanggen  ring  lelintihan pangajah-ajah  anggen  nincapang  kawagedan ngwacen aksara Bali sisia  kelas IVA  SD Negeri 2 Sakti Nusa Penida.
Dadosnyane  manut  sareng  sepat  siku-siku sane  sampun  katelatarang  punika, PTK puniki kalaksanayang  antuk  makudang-kudang  siklus sane sistematis lan kaaptiang sumangdane PTK puniki  prasida  ngicenin  paobahan,  (Kunandar, 2009:43). Riantukan punika lelintihan pangajah- ajah ring sekolah punika nenten kabaos berhasil yening  nenten  kaimbangin  sareng media pembelajaran ,  punika  jakti  prasida  kadadosang perantara anggen ngicenin materi ajah, merangsang pikayun, minat lan panampen sisia punika  mangda  seneng  mlajah.  Punika  pinaka pelaksana tetilikan sane sistematis sane prasida ngicenin  paobahan  pikolih  sisia  sane  prasida ngamolihang  panincapan  kawagedan  sisia ngwacen aksara Bali.
Kawagedan  sisia  punika  prasida  nincap mawinan  kaimbangin  antuk kaluihan media  topi
aksara sane kasurat antuk aplikasi Balinese font and  keyboard .  Wenten  kaluihan media  topi aksara minakadi 1) Kawentenan foto sisia sane ngawinang  nenten  tegang  ri  kala  paplajahan ring  kelas,  2) Media sane  nenten  mesuang biaya,  mawinan  ngrereh  foto  sisia  usan  punika ka edit ring  HP,  3)  Inih  tekening  prebea, artosnyane prasida kakaryanin ring makasamian  genah,  nenten  kaiket  antuk  galah, (Effendi, 2005). Manut saking kaluwihan punika, dadosnyane  paplajahan  ngwacen  aksara  Bali nganggen media paplajahan topi aksara  sane sampun  kamargiang  punika  prasida  kabaos becik lan menarik.
Wenten  tatilik  asoroh  sane  kacingakin panilik anggen sasuluhan  minakadi pikolih sane kalaksanayang  olih  Ni  Made  Agnityas  Prima Astuti  sane  mamurda “Pembelajaran  Menulis Cerpen  Dengan  Menggunakan  Media  Komik Kelas XI Di SMA Negeri 2 Negara Tahun Ajaran 2011/2012”. Ring  tetilikan  punika  wenten panincapan  nilai  rerata  45,94  ring  siklus  I  taler prasida  nincap  ring  siklus  II  dados  78,5.  Ring tetilikan  punika  prasida  nyihnayang  yening media komik punika prasida nincapang kawagedan  nyurat  cerpen  sisia  kelas  XI  SMA Negeri  2  Negara.  Ring  tetilikan  puniki  taler ngajahin  sisia  mangda  rajin  ngwacen  buku. Taler tetilik sane kaping kalih saking I Made Dwi Adipraya  (2015)  sane  mamurda  “Iusan Pangawigunaan Piranti Gambar Monopoli Mabasa  Bali  Ring  Paplajahan  Ngwacen  Aksara Bali  Ring  Sisia  Kelas  V  SDK  Marsudirini”. Pikolih ring pratindakan punika 61,44, selanturnyane sesampune kalaksanayang siklus I punika prasida  nincap 70,31 lan malih prasida nincap  ring  siklus  II  pikolihnyane  83,81.  Pikolih sane  kapolihang  punika  kabaos  becik.  Ring tetilik punika nganggen media gambar monopoli ritatkala ngalaksanayang paplajahan ring kelas.

## IMPLIKASI
Sajeroning tetilikan puniki ring kawigunannyane  dumogi  prasida  kaanggen uger-uger  ri  kala  guru  ngamargiang  peplajahan mapaiketan  ring  peplajahan  ngwacen  aksara Bali. Sepatutnyane ngawigunayang media mangda  manut  dudonan  tata  cara  sane  patut anggen  nagingin  peplajahan  ring  kelas.  Yening peplajahan indik ngwacen aksara Bali kasarengin media sane  manut,  sisia  dangan pacang ngaresepang. Yening sampun ngresepang, sinah prasida nincapang kawagedan  sisia, kaweruhan  sisia,  uratian  sisia miwah  sane  tiosan.  Prasida  kacingak  ring tetilikan  puniki  sampun  mabukti  kawagedan sisia  nincap,  inggih  punika  sampun  prasida nincapang  kawagedan  sajeroning  ngwacen aksara  Bali  nganggen media  topi aksara  sane kasurat  antuk aplikasi  Balinese  font  and
keyboard saha  sisia  marasa  seneng  ri  kala nyarengin paplajahan.

## PAMUPUT
Malarapan  antuk  pikolih  sane  sampun katelatarang  ring  adiaya  IV,  prasida  kacutetang ngenenin  indik  daging  pikolih  tetilik  inggih punika  :  (a)  Tetilik  puniki  klaksanayang  antuk kalih siklus tur kalaksanayang antuk 4 patemon. Tetilikan puniki kalaksanayang ngawit pinanggal 17  April  ngantos  17  Mei  2019.  Tata  titi  sane pinih patut sajeroning nglaksanayang media topi aksara  antuk aplikasi  Balinese  font  and keyboard kaanggen  nincapang  kawagedan ngwacen aksara Bali sisia  kelas IVA  SD Negeri 2  Sakti  Nusa  Penida  inggih  punika:  ring patemon kapertama (1) Guru ngicenin apersepsi  sane  mapaiketan  sareng  paplajahan sane  sampun  kamargiang  awuku  sane  lintang, (2)  Guru  nelatarang  daging  paplajahan  indik ngwacen  aksara  Bali,  (3)  Guru  nelatarang  indik artos,  serana  lan  tata  cara  ngewacen  aksara Bali  antuk media  topi aksara  antuk aplikasi Balinese  font  and  keyboard ,  (4)  Guru  ngicen galah  sisia  metaken,  yening  wenten  sane durung  karesepang,  (5)  Guru  nyayagaang piranti sane kaanggen ring sajeroning ngamargiang  paplajahan media  topi aksara antuk aplikasi  Balinese  font  and  keyboard ,  (6) Guru  nguningayang  mangda  sisia  nyiagayang angga, (7) Guru ngicen siki sisia milih siki nomor tur  ngwacen  sasuratan  sane  wenten  ring foto sisia  sane  nganggen  topi,  (8)  Guru  lan  sisia sareng-sareng  nureksain  pakaryan  sisia  sane lianan,  (9)  Guru  ngicen hadiah  (penguatan ) marupa emoticon sane  prasida  katempel  ring baju,  lan  sisia  sane  polih emoticon akeh  sane polih  jayanti  tur  polih  nilai  tambahan,  (10)  Guru lan  sisia  nyutetang  paplajahan.  Ring  patemon kaping  kalih  (1)  Guru  ngicenin  atur  uning ngenennin indik paplajahan sane jagi kamargiang  (nalatarang indikator lan  tatujon paplajahan  ngwacen  aksara  Bali),  (2)  Guru ngicenin  apersepsi  sane  mapaiketan  sareng paplajahan  sane  sampun  kamargiang  awuku sane  lintang,  (3)  Guru  nelatarang  daging paplajahan indik ngwacen  aksara Bali, (4) Guru ngicen  galah  sisia  metaken,  yening  wenten sane durung karesepang, (5)  Guru nyayagaang piranti  sane  kaanggen  ring  sajeroning  test ngwacen  aksara  Bali,  (6)  Soang-soang  sisia magentian ngwacen makudang-kudang lengkara  maaksara  Bali  ring  arep  kelas,  (7) Guru  lan  sisia  nyutetang  paplajahan.  (b) Pangawigunan media topi aksara antuk aplikasi Balinese  font  and  keyboard prasida  kaanggen nincapang  kawagedan  ngwacen  aksara  Bali sisia kelas IVA SD Negeri 2 Sakti Nusa Penida. Indike punika prasida kacingakin sakin rata-rata pikolih  sisia  ngwacen  aksara  Bali. Rata-rata
pikolih  sisia  sadurung  nganggen edia  topi aksara  inggih  punika  65,15.  Ring  siklus  I sampun nincap dados 72,53, ring siklus I puniki wau 5 (33,33%) sisia sane prasida ngamolihang nilai  langkung  saking  75.  Nincap  malih  ring siklus  II, rata-rata pikolih  sisia  inggih  punika 80,13. Presentase sisia sane sampun polih nilai langkung  saking  75  inggih  punika  13  (86,67%) sisia.  (c)  Panampen  sisia  ring  kawentenan media  topi aksara  antuk aplikasi  Balinese  font and  keyboard puniki  becik  pisan.  Sisia  merasa seneng tur nenten jejeh yening paplajahan basa Bali  kamargiang  nganggen media sekadi punika. Indike punika prasida kacingakin saking angket penampen sisia sane sampun kadagingin  olih  sisia  kelas  IVA.  Samian  sisia ngicen panampen positif pisan ring kawentenan media  topi aksara  antuk aplikasi  Balinese  font and  keyboard puniki.  Malarapang  antuk  pikolih sane sampun wenten sajeroning tetilikan puniki, salanturnyane  prasida  kamahbahang  piteket sekadi (1) Guru basa Bali ring SD Negeri 2 Sakti Nusa  Penida  mangda  prasida  ngawentenang pangajahan  sane variatif lan inovatif sane ngawinang  sisia  sayan  seneng  nyarengin pangajahan  basa  Bali. Media  topi aksara  antuk aplikasi  Balinese  font  and  keyboard puniki pastika  prasida  ngawinang  panincapan  nilai sisia  miwah  ngawinang  sisia  sayan  seneng nyarengin  paplajahan  ngwacen  aksara  Bali. Kawentenan foto sawitrannyane  ring  pamargin paplajahan nase ngawinang sisia sayan seneng ri  kala  mlajah.  Santukan  sisia  kelas  IV  seneng yening  wenten  plalianan  ring  paplajahan.  (2) Sisia  SD  Negeri  2  Sakti  Nusa  Penida  mangda setata eling ring napi sane kaplajahin, santukan samian pangajahan sane kamargiang tetujonnyane  mangda  sisia  sayan  waged. Samian  sisia  mangda  prasida  ngresep  ring paplajahan  sane  kamargiang  mangda  prasida sayan  waged.  Tetujon  saking  pengajahan punika  nenten  lianan  anggen  ngelimbakang pangajahan  sane  kapolihang.  (3)  Calon  guru basa  Bali  prasida  makarya media paplajahan menarik ,  taler  prasida  kawewehin  malih  antuk metode sane  lianan.  Ring  tetilikan  puniki sampun  kacingak  pikolih  sane  becik,  pastika media sane  lianan  prasida  malih  sayan  becik kamargiang ring sajeroning ngamargiang profesi dados  guru  basa  Bali.  (4)  Majeng  ring  panilik tiosan  kaptiang  prasida  nglaksanayang  tetilikan malih  ngeninin  indik media paplajahan  antuk kawagedan sane lianan, punika prasida ngawinang  pangajahan  ngeninin  indik media puniki  sayan variatif lan  inovatif  miwah  prasida malih  kadadosang  silih  sinunggil  pangajahan sane ngawentenang inspirasi pangwacen tetilikan.
Malarapan  antuk  pikolih  sane  sampun katelatarang  ring  adiaya  IV,  prasida  kacutetang ngenenin  indik  daging  pikolih  tetilik  puniki, sekadi:  tetilik  puniki  klaksanayang  antuk  kalih siklus tur  kalaksanayang  antuk  4  patemon. Tetilikan puniki kalaksanayang ngawit pinanggal 17  April  ngantos  17  Mei  2019.  Pangawigunan media  topi aksara  antuk aplikasi  Balinese  font and  keyboard prasida  kaanggen  nincapang kawagedan ngwacen aksara Bali sisia kelas IVA SD  Negeri  2  Sakti  Nusa  Penida.  Indike  punika prasida  kacingakin  sakin rata-rata pikolih  sisia ngwacen  aksara  Bali. Rata-rata pikolih  sisia sadurung  nganggen edia  topi aksara  inggih punika  65,15.  Ring  siklus  I  sampun  nincap dados 72,53, ring siklus I puniki wau 5 (33,33%) sisia  sane  prasida  ngamolihang  nilai  langkung saking  75.  Nincap  malih  ring  siklus  II, rata-rata pikolih  sisia  inggih  punika  80,13.  Presentase sisia  sane  sampun  polih  nilai  langkung  saking 75  inggih  punika  13  (86,67%)  sisia.  Panampen sisia  ring  kawentenan media  topi aksara  antuk aplikasi Balinese font and keyboard puniki becik pisan.  Sisia  merasa  seneng  tur  nenten  jejeh yening  paplajahan  basa  Bali  kamargiang nganggen media sekadi  punika.  Indike  punika prasida  kacingakin  saking angket penampen sisia  sane  sampun  kadagingin  olih  sisia  kelas IVA.  Lianan  sareng  tetingkesan  punika,  pacang katelatarang  piteketnyane,  minakadi:  1)  majeng ring  sisia  SD  Negeri  2  Sakti  Nusa  Penida mangda  setata  eling  ring  napi  sane  kaplajahin, santukan  samian  pangajahan  sane  kamargiang tetujonnyane  mangda  sisia  sayan  waged.  2) majeng  ring  guru  basa  Bali  ring  SD  Negeri  2 Sakti Nusa Penida mangda prasida ngawentenang  pangajahan  sane variatif lan inovatif sane  ngawinang  sisia  sayan  seneng
nyarengin pangajahan basa Bali. 3) majeng ring calon  guru  basa  Bali  prasida  makarya media paplajahan menarik ,  taler  prasida  kawewehin malih antuk metode sane lianan. 4). majeng ring panilik  tiosan  kaptiang  prasida  nglaksanayang tetilikan  malih  ngeninin  indik media paplajahan antuk  kawagedan  sane  lianan,  punika  prasida ngawinang  pangajahan  ngeninin  indik media puniki  sayan variatif lan  inovatif  miwah  prasida malih  kadadosang  silih  sinunggil  pangajahan sane ngawentenang inspirasi pangwacen tetilikan.

## KEPUSTAKAAN
Arikunto,  2006. Dasar-dasar  Evaluasi Pendidikan . Jakarta:PT.Bumi Aksa. Efendi  , Dr. M.Pd. 2011. Pembelajaran Berbasis  Teknologi  Informasi  dan Komunikasi . Jakarta: Rajawali Pers. Sanjaya,  H.  Wina.  2012. Perencanaan  dan Desain Pembelajaran. Jakarta:
Fajar Interpratama Offset.
Sutama,  I  Made.  2009. Pedoman  Penulisan Skripsi dan Tugas Akhir . Singaraja:
Undiksha.
Suwija,  I  Nyoman.  2014. Tata  Titi  Mabaos Bali . Denpasar: Pelawasari.
Wendra,  I  Wayan.  2012. Buku  Ajar
Penulisan Karya Ilmiah . Singaraja: Undiksha Surya,  Dr.  M.Pd.  2012. Pengembangan Media  dan  Sumber  Pembelajaran . Jakarta: Prestasi Pustaka